રોયલ એનફિલ્ડ બુલેટ ઇએસ અને ક્લાસિક 350માં 280mm ફ્રન્ટ ડિસ્ક બ્રેક(2 પિસ્ટન કેલિપર સાથે) અને 153mm રિયર ડ્રમ બ્રેક આવે છે. જ્યારે બુલેટ 350માં 7” ફ્રન્ટ અને 153mm રિયર ડ્રમ બ્રેક્સ આપવામાં આવી છે. આ તમામ બાઇક્સમાં વાયર સ્પોક વ્હીલ અને ટ્યૂબ ટાઇપ ટાયર્સ છે, તેમજ 35mm ટેલિસ્કોપિક ફોર્ક્સ ફ્રન્ટમાં અને 130mm વ્હીલ ટ્રાવેલ અને ટ્વિન કોઇલ સ્પ્રિંગ શોક એબ્સોર્બર્સ રિયરમાં આપવામાં આવ્યું છે. એન્જિનની વાત કરવામાં આવે તો તેમાં 346 સીસી, સિંગલ સિલિન્ડર, 4 સ્ટ્રોક એર કૂલ્ડ, ટ્વિનસ્પાર્ક એન્જિન આપવામાં આવ્યું છે, જે 5250 આરપીએમ પર 19.8 બીએચપી પાવર અને 4 હજાર આરપીએમમાં 28 એનએમ ટોર્ક જનરેટ કરવાની ક્ષમતા ધરાવે છે. બાઇક્સમાં 5 સ્પીડ ગિયરબોક્સ આપવામાં આવ્યું છે.